**VYHLÁSENIE DOPLŇUJÚCICH VOLIEB**

**DO AKADEMICKÉHO SENÁTU**

**ŽILINSKEJ UNIVERZITY V ŽILINE**

V zmysle **článku 4** Zásad volieb do Akademického senátu Žilinskej univerzity v Žiline (ďalej len „AS UNIZA“) predseda AS UNIZA vyhlasuje

**DOPLŇUJÚCE VOĽBY ČLENA ŠTUDENTSKEJ ČASTI**

**AKADEMICKÉHO SENÁTU ŽILINSKEJ UNIVERZITY V ŽILINE**

**NA FAKULTE RIADENIA A INFORMATIKY UNIZA**

**SPÔSOB USKUTOČNENIA DOPLŇUJÚCICH VOLIEB DO AS UNIZA**

Voľby členov študentskej časti AS UNIZA sú upravené vo vnútornom predpise Žilinskej univerzity v Žiline **Zásady volieb do AS UNIZA**.

V zmysle čl. 6 ods. 1 Zásad volieb do AS UNIZA **Návrhy kandidátov** na zástupcov študentskej časti akademickej obce fakulty sa podávajú **písomne príslušnej miestnej volebnej komisii.** Písomný návrh kandidáta na člena AS UNIZA môže miestnej volebnej komisii podať **iba člen alebo skupina členov študentskej časti akademickej obce fakulty.** V zmysle čl. 10 ods. 4 je možné návrhy na kandidátov podávať aj prostredníctvom elektronickej pošty.

Po uplynutí lehoty na odovzdanie návrhov si miestna volebná komisia vyžiada **písomný súhlas** všetkých navrhovaných kandidátov a **zostaví výslednú kandidátnu listinu**. Kandidáti po odsúhlasení kandidatúry doručia miestnej volebnej komisii bezodkladne **stručnú charakteristiku**.

Voľby sa uskutočnia online prostredníctvom systému OnVote. Každý člen študentskej časti akademickej obce fakulty môže vykonať voľbu po prihlásení sa do systému na adrese
**onvote.uniza.sk** svojim Microsoft kontom, ktoré využíva v aplikácii MS Teams a vstúpení do
udalosti „**Doplňujúce voľby do študentskej časti AS UNIZA za FRI“**. Následne na hlasovacom lístku označí svoju voľbu. Každý člen študentskej časti akademickej obce fakulty **môže voliť najviac jedného kandidáta** zo študentskej časti akademickej obce fakulty. Ak označí viac kandidátov alebo neoznačí žiadneho, hlasovanie je neplatné.

Miestna volebná komisia určí poradie kandidátov **podľa počtu získaných hlasov.** Členom študentskej časti AS UNIZA **sa stáva kandidát podľa určeného poradia.**

**ZOZNAM ČLENOV MIESTNEJ VOLEBNEJ KOMISIE**

**PRE DOPLŇUJÚCE VOĽBY DO AS UNIZA**

**Hynek Bachratý (hynek.bachraty@fri.uniza.sk)**

**Marián Šotek (marian.sotek@fri.uniza.sk)**

**Peter Tarábek (peter.tarabek@fri.uniza.sk)**

**MIESTO KONANIA VOLIEB:**

Voľby prebehnú online prostredníctvom systému OnVote.

**ČASOVÝ HARMONOGRAM DOPLŇUJÚCICH VOLIEB**

|  |  |  |  |
| --- | --- | --- | --- |
| **Dátum** | **Úkon**  | **Zodpovedný**  | **Poznámka**  |
| **4.11.2022** | **Vyhlásenie doplňujúcich volieb do AS UNIZA a zverejnenie vyhlásenia**  | predseda AS UNIZA, miestna volebná komisia | Zverejnenie vyhlásenia volieb na intranete UNIZA a na FRI UNIZA. |
|  **8.11.2022 – 18.11.2022** | **Odovzdávanie návrhov kandidátov na člena**  **študentskej časti AS UNIZA za FRI UNIZA** | miestna volebná komisia  | Návrhy sa odovzdávajú členom miestnej volebnej komisie najneskôr do **18.11.2022** **do 12:00 hod.**  |
| **21.11.2022 – 22.11.2022** | **Vyžiadanie písomných súhlasov s kandidatúrou, odovzdanie stručnej charakteristiky kandidátov,** **zostavenie kandidátnej listiny pre doplňujúce voľby do AS UNIZA a ich zverejnenie**  | miestna volebná komisia  | Kandidátna listina a stručná charakteristika budú vyvesené na intranete UNIZA a na FRI UNIZA 22.11.2022.  |
| **24.11.2022** | **Voľby člena** **študentskej časti AS UNIZA za FRI UNIZA** | miestna volebná komisia  | Od 8:00 **hod.** do 16:00 **hod.**  |
| **24.11.2022** | **Vypracovanie zápisu o priebehu a výsledku volieb.** **Vyhlásenie výsledkov doplňujúcich volieb do**  **študentskej časti AS UNIZA za FRI** | miestna volebná komisia  | Výsledky volieb budú vyhlásené do 18:00 **hod.**  |

**ČLENA ŠTUDENTSKEJ ČASTI AS UNIZA NA FRI UNIZA**

V Žiline, 3.11. 2022

 prof. Ing. Róbert Hudec, PhD., v. r.

 predseda AS UNIZA